เรื่องร้องเรียน: เนื่องจากมีการก่อสร้างทางด่วนซ้อนทางด่วน บริเวณตั้งแต่เส้นราษฎร์บูรณะ สุขสวัสดิ์ ไปถึงเส้นพระราม 2 จากเดิมเส้นใต้ทางด่วนกม.9 บริเวณตั้งแต่แถวๆหน้าวัดสารอด ยาวขึ้นไปทางเคหะสุขสวัสดิ์ 38 และซอยสุขสวัสดิ์ 30 จะมีลำคลองเส้นน้อยๆมีน้ำไหลผ่านและรับน้ำช่วงฝนตกหนัก แต่เนื่องด้วยตั้งแต่มีการก่อสร้างทางด่วนซ้อนทางด่วนขึ้น จึงทำให้ลำคลองเส้นนี้ถูกถมจนไม่สามารถมีน้ำไหลผ่านหรือรับน้ำหรือระบายน้ำออกได้ ทำให้ตอนนี้น้ำในคลองริมทางเดินบริเวณตลาดเคหะสุขสวัสดิ์สูงขึ้นจนน้ำเริ่มไหลเข้าบ้านเรือนประชาชน วันที่แจ้งคือวันที่ 5/1/65 ตอนนี้น้ำขังมาได้ประมาณ 2 วัน และยังไม่ลดลง เนื่องด้วยพื้นที่อาจจะเป็นที่ต่ำแอ่งกระทะ เลยทำให้ท่วมก่อนบ้านหลังอื่นๆ แต่ถ้าน้ำยังไม่ลดลงก็อาจจะทำให้ลามไปท่วมบ้านหลังอื่นๆได้เนื่องจากเป็นพื้นที่ติดต่อกันหลายหลัง ในเบื้องต้นนี้ต้องขอเรียนแจ้งว่าในช่วงหน้าฝนที่ผ่านมานี้ ฝนตกหนักมากทำให้บ้านบริเวณที่ติดคลองริมทางเดินนี้น้ำท่วม เพราะน้ำไม่สามารถระบายออกได้ แต่บริเวณบ้านไม่เคยเกิดการน้ำท่วมหนักขนาดนี้มาก่อน ถึงจะเป็นช่วงหน้าฝนที่ตกหนักๆก็ไม่ท่วมจนไหลเข้าบ้าน แต่อาจจะเนื่องด้วยการก่อสร้างที่เกิดขึ้น และมีการถมคลองซึ่งไม่แน่ใจว่าได้วางท่อระบายน้ำหรือถมปิดท่อระบายน้ำในบางจุดของการก่อสร้างหรือเปล่า ทำให้น้ำที่ท่วมนี้ทิ้งเวลานานกว่าน้ำจะระบายออกได้ แต่ ณ เวลาปัจจุบันนี้ที่ได้แจ้งเรื่องเข้ามา ไม่ใช่ช่วงหน้าฝนแต่อย่างใด แต่คลองริมทางเดินกลับเกิดน้ำสูงขึ้น และท่วมขังเข้ามาบริเวณหน้าบ้าน จึงอยากรบกวนให้ทางทีมงานหรือเจ้าหน้าที่ช่วยเข้ามาดูแล และหาสาเหตุของน้ำขึ้นสูงและเอ่อท่วมเข้าบ้านเรือนประชาชนนี้ ว่าเกิดจากเหตุใดกันแน่ และใช่มาจากการก่อสร้างทางด่วนนี้หรือไม่ เพราะกลัวว่าถ้าการก่อสร้างนี้แล้วเสร็จ แต่ปัญหาที่เกิดนี้ไม่ได้รับการแก้ไขควบคู่ไปกับการก่อสร้างหรือวางท่อระบายน้ำที่ดี จะทำให้บ้านเรือนที่ประสบปัญหาบริเวณนี้ได้รับผลกระทบไปอีกในระยะยาวแสนยาว   รบกวนขอความอนุเคราะห์ท่านผู้เกี่ยวข้องให้ช่วยเข้ามาดูแล 🙏 ความสูงระดับข้อเท้า น้ำท่วมมาแล้วน้อยกว่า 1 วัน
การดำเนินการของเจ้าหน้าที่: สำนักงานเขตราษฏร์บูรณะโดยฝ่ายโยธา ดำเนินการแก้ไขเรียบร้อย
ความเห็นของผู้แจ้ง: ขอบคุณ TraffyFondue และขอบคุณเจ้าหน้าที่ที่เกี่ยวของทุกๆท่านมากๆเลยนะคะ ที่ไม่ปล่อยปัญหาของประชาชนและแก้ไขได้อย่างรวดเร็ว ตอนนี้น้ำในคลองเคหะฯ ลดลงเยอะมากๆเลยค่ะ แต่ยังอยากขอฝากทางทีมงานเจ้าหน้าที่ทุกท่านไว้ให้ช่วยติดตามอย่างใกล้ชิดต่อไปนะคะ ถึงแม้ตอนนี้ปัญหาน้ำจะลดลงไปแล้ว แต่ในอนาคตข้างหน้าไม่แน่ว่าอาจจะกลับมาเหมือนเดิมได้อีกค่ะ   ขอบคุณทุกๆท่านมากๆนะค้า
พื้นที่: แขวงบางปะกอก เขตราษฎร์บูรณะ กรุงเทพมหานคร